|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM**  **ÉPÍTÉSZMÉRNÖKI KAR** |

TANTÁRGYI ADATLAP

1. **Tantárgyleírás**

# **1. ALAPADATOK**

## Tantárgy neve (magyarul, angolul)

Perifériák építészete ● Architecture of Peripherals

## Azonosító (tantárgykód)

**BMEEPKOQ703**

## A tantárgy jellege: kontakt órával rendelkező tanegység

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | 3 | önálló kurzus |
| gyakorlat | - | - |
| laboratóriumi gyakorlat | - | - |

## Tanulmányi teljesítményértékelés (minőségi értékelés) típusa

évközi jegy (f)

## Kreditszám

3

## Tantárgyfelelős

|  |  |
| --- | --- |
| neve: | Kemes Balázs DLA  egyetemi adjunktus  kemes.balazs@epk.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

**Középülettervezési Tanszék**

## A tantárgy weblapja

https://www.kozep.bme.hu/oktatas/osztatlan/periferiak-epiteszete

## A tantárgy oktatásának nyelve

magyar

## A tantárgy tantervi szerepe, ajánlott féléve

Kötelezően választható tárgy az alábbi képzésen:

1. **3N-M0** ● Építészmérnöki nappali osztatlan mesterképzés, kötelezően választható tárgy az Építőművészeti Specializáción ● 7. félévtől

Választható tárgy:

1. **3N-M0** ● Építészmérnöki nappali osztatlan mesterképzés ● 3. félévtől
2. **3N-A1** ● Építészmérnöki alapképzési szak, alapképzés, magyar nyelven ● 3. félévtől
3. **3N-ME ●** Építész mesterképzési szak, magyar nyelven ● 1. félévtől
4. A Kar további specializációjának hallgatói számára.

## Közvetlen előkövetelmények

### Erős előkövetelmény:

#### BMEEPLAA202 Építészet alapjai

### Gyenge előkövetelmény:-

### Párhuzamos előkövetelmény:-

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):-

## A tantárgyleírás érvényessége

Jóváhagyta az Építészmérnöki Kar Tanácsa, érvényesség kezdete 2022. 03.30.

# **2. Célkitűzések és tanulási eredmények**

## Célkitűzések:

Korunk, illetve világunk azon aktuális kérdéseit próbáljuk összegyűjteni és értelmezni, melyek alapvetően hatnak kultúránkra, azon belül is épített környezetünkre. Meghívott vendégek segítségével különböző szakterületek felől keresünk olyan új nézőpontokat, melyek szélesebb viszonyrendszer felállítását teszik lehetővé. A gondolkodás fókuszában mindig egy-egy valós helyszín és egy létező kisközösség áll. Nehézségeik és lehetőségeik adnak értelmezhető léptéket a tágabb összefüggések elemzése közben, illetve teszik élővé az elméleti közelítést. A félév során érintett problémák mindannyiunk életét érintik, egyre nagyobb hatással vannak, ugyanakkor jelenleg megoldatlanok. A most működő rendszereink nagyon kis hatékonysággal kezelik a jelenséget, bármilyen szakterület felől közelítünk is. Fontos ezért, hogy a hallgatók megismerjék az eddigi kutatásokat és kísérleteket, illetve azok eredményeit.

A kurzus átfogó célkitűzése egyrészt, hogy az Építőművészeti Specializáció kötelezően választható tantárgyblokkjának elemeként támogassa a specializáción folyó munkát, másrészt a Középülettervezési Tanszék Fenntartható közösségek Stúdiójának ezirányú, az oktatásban és kutatásban testet öltő tevékenységét.

## Tanulási eredmények

A tantárgy sikeres teljesítésével elsajátítható kompetenciák

### A. Tudás

### Megfelelő mértékben ismeri az építészethez kapcsolódó humán tudományokat és az építészetre ható képzőművészeteket. Érti az emberek, az épített és a természeti környezet közötti kapcsolatokat, kölcsönhatásokat, ismeri az épületek tervezésének elveit, lépéseit. Ismeri az energiahatékony és környezettudatos építés korszerű elveit, tervezési módszereit, jellemző építészeti és szerkezeti megoldásait, építőanyagait. Ismeri az építészmérnöki szakma társadalmi kötelezettségeit, annak szociológiai, műszaki, gazdasági, jogi és etikai tényezőit. Tisztában van a környezetvédelem, munkavédelem az esélyegyenlőség biztosításának elveivel.

### Képesség

### Képes az adott funkciókhoz, körülményekhez és igényekhez illeszkedő építészeti programalkotásra, követelményrendszer összeállítására.

### Attitűd

### A tárgy felhívja a figyelmet az esztétikai szempontokat és műszaki követelményeket egyaránt kielégítő, magas minőségű, harmonikus építészeti terv fontosságára, a problémák felismerésére és azok intuitív és az ismereteken alapuló megoldására. Felhívja a figyelmet az ökológiai szempontok jelentőségére, az építészet közösségi aspektusainak erősödő mivoltára. Nyitott az új információk befogadására, törekszik szakmai- és általános műveltségének a környezettel, emberi problémákkal, helyzetekkel szembeni érzékenység folyamatos fejlesztésére. Munkája során törekszik a rendszerszemléletű, folyamatorientált, komplex megközelítésre.

### Önállóság és felelősség

### A személyes anyagi és erkölcsi felelősség, az épített környezet társadalmi hatásának jelentőségének tudatosítása kiemelt hangsúllyal szerepel a tárgy céljai között. Elkötelezettség és igény a minőségi alkotó munkára.

## Oktatási módszertan

A kurzus heti rendszerességgel zajlik, alkalmanként 3x45 perc kiméretben. Az órák első részében a meghívott vendég által megfogalmazott mottóra készült hallgatói képeslapok közös bemutatása zajlik. A második részben a meghívott előadó tartja meg előadását. A harmadik részben közös beszélgetés zajlik az alkalom témaköréről. A félév két tematikus blokkra tagolódik:

- Az elsőben globális kitekintésben vizsgáljuk környezetünk állapotát. A népességnövekedés üteme, a fokozódó környezetszennyezés és a morális értékválság jelentette problémák legfontosabb összefüggéseivel ismerkedünk.

- A másodikban a megoldáskeresés lehetséges útjait vizsgáljuk egy-egy sikeres kezdeményezés megvalósult programjának bemutatásával, elkészült épületeinek elemzésével.

## 2Tanulástámogató anyagok

### Szakirodalom

- Az aktuális előadók ajánlásában

- Cságoly Ferenc, Építészet és kultúra I. és II.

- Ernst F. Schumacher, A kicsi szép, Tanulmányok egy emberközpontú közgazdaságtanról

- Csányi Vilmos, Ime az ember

- Lányi Erzsébet: Ökologikus épített, környezet- a modellváltás elvei és építészeti eszközei

- Fathy, Hassan: [Architecture for the Poor](http://gyanpedia.in/tft/Resources/books/fathy.pdf): An Experiment in Rural Egypt

- Oppenheimer Dean, Andrea (2002): Rural Studio: Samuel Mockbee and an Architecture of Decency. Princeton Architectural Press

- Aravena, Alejandro szerk.; Iacobelli, Andrés szerk. (2016): Elemental – Incremental Housing and Participatory Design Manual, Hatje Cantz

- Andres Lepik, Small Scale, Big Change: New Architectures of Social Engagement

- Lepik, Andreas; Simone Bader, Vera; Körner, Peter; Sturm, Philipp:

Think Global, Build Social – Architecture for a Better World, Goethe Institute

- Builders Book, Socially Engaged Architecture From Hungary

- Fehér Angéla szerk., Marozsán Csilla szerk., Pattermann Csilla szerk.(2011):

Jelenlét-módszertan mesék a telepi munkáról. Magyar Máltai Szeretetszolgálat, Budapest

- Kiss Dávid (2011): Cigánytelep nyolctól négyig – Dávid naplója. Magyar Máltai Szeretetszolgálat

### Jegyzetek

- [Nyitottság és integráció az alkotói munkában –](https://issuu.com/katalinfazekas/docs/fazekas_k_dla_e_online_)

[Kemes Balázs DLA értekezése 2016](https://issuu.com/katalinfazekas/docs/fazekas_k_dla_e_online_)

- [Közösség és építészet. Komplex tervezői megközelítések –](https://issuu.com/katalinfazekas/docs/fazekas_k_dla_e_online_)

[Fazekas Katalin DLA értekezése 2017](https://issuu.com/katalinfazekas/docs/fazekas_k_dla_e_online_)

- Társadalmi szempontok Budapest városrehabilitációs modelljeiben –

Borsos Melinda DLA értekezése 2018

- [KÖZTESHASZNÁLAT, MINT ANTISZEGREGÁCIÓS ESZKÖZ –](http://dla.epitesz.bme.hu/appendfiles/1648-dimitrijevic_dla_ertekezes_2018.pdf)

[A budapesti Magdolna negyed esete és a berlini Neukölln-Reuterquartier párhuzama –](http://dla.epitesz.bme.hu/appendfiles/1648-dimitrijevic_dla_ertekezes_2018.pdf)

[Dimitrijevic Tijana DLA értekezése 2018](http://dla.epitesz.bme.hu/appendfiles/1648-dimitrijevic_dla_ertekezes_2018.pdf)

1. Letölthető anyagok

- Középületektől a közösségi építészetig elektronikus tankönyv, Szociális épületek c. fejezet

http://kozepuletek.bme.hu/szocialis-epites/

- Az előadások minden kurzus során frissített teljes szöveges és képi anyaga

<http://www.kozep.bme.hu/kultura-es-epiteszet/>

- Alejandro Aravena: My architectural philosophy? Bring the community into the process

https://www.youtube.com/watch?v=o0I0Poe3qlg

- Diébédo Francis Kéré: How to build with clay... and community

<https://www.youtube.com/watch?v=MD23gIlr52Y>

- A Visual History of Human Knowledge | Manuel Lima | TED Talks

https://www.youtube.com/watch?v=BQZKs75RMqM

# **Tantárgy tematika**

## Előadások

* 01. hét - előadás - Világunk állapota (+félévnyitó)
* 02. hét – előadás - Klímaváltozással kapcsolatos tudományos megfigyelések áttekintése
* 03. hét - előadás - Térfoglalási, térhasználati stratégiák
* 04. hét - előadás - Környezetükhöz való viszonyunk elemzése környezetpszichológiai megközelítésben
* 05. hét - előadás - Közösség és építészet. Komplex tervezői megközelítések
* 06 hét - előadás - Sikeres megvalósult program bemutatása és elemzése
* 07. hét - szünet (vázlattervi hét)
* 08. hét - előadás - Sikeres megvalósult program bemutatása és elemzése
* 09. hét - előadás - Sikeres megvalósult program bemutatása és elemzése
* 10. hét - előadás - Sikeres megvalósult program bemutatása és elemzése
* 11. hét - előadás - Sikeres megvalósult program bemutatása és elemzése
* 12. hét - előadás - Sikeres megvalósult program bemutatása és elemzése
* 13. hét - előadás - Áttekintő összefoglalás (+félévzáró)
* 14. hét - feldolgozási hét

**II. TANTÁRGY KÖVETELMÉNYEK**

# **A TANULMÁNYI TELJESÍTMÉNY ELLENŐRZÉSE ÉS ÉRTÉKELÉSE**

## 4.1. Általános szabályok

### A. A szorgalmi időszakban: A hatályos Tanulmányi- és Vizsgaszabályzat, továbbá a hatályos Etikai Kódex szabályrendszere az irányadó.

B. A vizsgaidőszakban: -

## 4.2. Teljesítményértékelési módszerek

Az előadók kérdést vagy mottót fogalmaznak meg minden óra előtt, amelyekre a hallgatók egy-egy képeslap formájában reagálnak. Egy a témához kapcsolódó kép kiválasztása mellett rövid, ~800 karakteres terjedelmű szöveg formájában fogalmazzák meg saját gondolataikat. Az órához egy második képeslap is tartozik, amelyen minden hallgató az előadással kapcsolatos számára legfontosabb gondolatot rögzíti. A képeslapokat meg is osztják egymással és az előadókkal a kurzus résztvevői, ilyen módon egy közös féléves jegyzet készül.

## 4.3. Teljesítményértékelések részaránya a minősítésben

A teljesítményt 1-5-ig osztályzatokkal értékeljük.

A tantárgy sikeres teljesítéséhez legalább elégséges osztályzatot kell szerezni!

### A szorgalmi időszakban végzett teljesítményértékelések részaránya a minősítésben:

| szorgalmi időszakban végzett teljesítményértékelések | részarány |
| --- | --- |
| 1. órai aktivitás | 20% |
| 2. képeslapok elkészítése | 80% |
| összesen: | ∑100% |

## 4.4. Érdemjegy megállapítás

| félévközi részérdemjegy | ECTS minősítés | Pontszám\* |
| --- | --- | --- |
| jeles (5) | Excellent [A] | ≥ 90% |
| jeles (5) | Very Good [B] | 83 – 90% |
| jó (4) | Good [C] | 71 – 83% |
| közepes (3) | Satisfactory [D] | 62,5 – 71% |
| elégséges (2) | Pass [E] | 50 – 62.5% |
| elégtelen (1) | Fail [F] | <50% |
| *\* Az érdemjegyeknél megadott alsó határérték már az adott érdemjegyhez tartozik.* | | |

## 4.5. Javítás és pótlás

Pótlás és javítás a TVSZ és a Kari Munkarend szerint.

## 4.6. A tantárgy elvégzéséhez szükséges tanulmányi munka

| tevékenység | óra / félév |
| --- | --- |
| részvétel a kontakt tanórákon | 12x3=36 |
| órai és félév végi feladatok elkészítése | 54 |
| összesen: | ∑90 |

## 4.7. Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2022. 03.30.